OzLabs/hebrew-wiki-articles huggingface dataset:
ג'קי מיטשל

וירן ביאטריס ג'קי מיטשל גילברט (באנגלית: Virne Beatrice "Jackie" Mitchell Gilbert; 29 באוגוסט 1913 – 7 בינואר 1987), הידועה בשם ג'קי מיטשל, הייתה שחקנית הבייסבול השנייה ששיחקה בליגת הבייסבול המקצועי. היא הייתה מגישה בקבוצת 'צ'טנוגה לוקאוטס' בליגת המשנה, והשתתפה במשחק ידידות נגד הניו יורק יאנקיז בו היא פסלה את בייב רות' ואת לו גריג.

==ביוגרפיה==
ג'קי מיטשל נולדה ב-29 באוגוסט 1913 בעיר צ'טנוגה במדינת טנסי. מגיל צעיר אביה לקח אותה למשחקי בייסבול, ולימד אותה את חוקי המשחק. השכן שלה דייזי ונס, שחקן בליגת הבייסבול וחבר היכל התהילה הלאומי של הבייסבול, לימד אותה כיצד להגיש.
בגיל 17 הצטרפה לקבוצת הנשים בעיר מגוריה 'צ'טנוגה אנגלטס' והשתתפה במחנה אימונים מעורב באטלנטה. ב-25 באפריל 1935 החתים אותה מנהל קבוצת 'צ'טנוגה לוקאוטס', ג'ו אנג'ל. אנג'ל ניסה למשוך קהל בדרכים שונות, לדוגמה באחד ממשחקי פתיחת העונה השחקנים נכנסו רכובים על פילים, הוא מכר שחקן תמורת תרנגול הודו, וכך גם הצירוף של מיטשל לליגת הגברים. הצירוף נעשה מספר ימים לפני משחק ראווה נגד הניו יורק יאנקיז. ב-2 באפריל 1931 היא השתתפה במשחק הראווה, והייתה לאשה השנייה ששיחקה בליגת הבייסבול המקצועי.

==המשחק נגד ניו יורק יאנקיז==
משחק הידידות בין הניו יורק יאנקיז ל'צ'טנוגה לוקאוטס' היה אמור להתקיים ב-1 באפריל 1931, אך נדחה ביום בעקבות גשמים. ג'ו אנג'ל תכנן שמיטשל תעלה להגיש כל פעם שבייב רות' עולה לחבוט, אך בעקבות פציעה ביד שהקשתה עליה להגיש, הוחלט שהיא תעלה לשחק בפעם הראשונה שבייב רות' יעלה ותמשיך לשחק ככל שתוכל. קלייד ברפוט פתח כמגיש של קבוצת 'צ'טנוגה לוקאוטס', אך כאשר בייב רות' עלה לחבוט הוא הוחלף על ידי מיטשל. מיטשל הצליחה לפסול את בייב לאחר שלוש הכשלות (Strikes). בתגובה הוא צעק על השופט וזרק את המחבט. אחריו עלה להגיש לו גריג וגם אותו מיטשל פסלה. היא הגישה מול חובט נוסף אבל עקב הכאבים ביד בקשה שיחליפו אותה.
זה היה הישג אדיר מכיוון שפסלה שניים מהשחקנים הטובים בכל הזמנים.
לאחר המשחק בייב רות' אמר:

המשחק הסתיים בתוצאה 4–14 לטובת היאנקיז.

==המשך הקריירה==
מספר ימים לאחר המשחק, מנהל הליגה ביטל את החוזה שלה, בטענה שנשים לא יכולות להשתתף כי המשחק דורש יותר מידי מאמץ.
עם זאת מיטשל המשיכה לשחק בקבוצת "בית דייוויד" - קבוצת ראווה ששחקניה היו בעלי זקן ושיער ארוך, והמציאו טריקים שונים על מנת להלהיב את הקהל.

היא פרשה ב-1937 בגיל 23, וסרבה לחזור גם כשנפתחה הליגה המקצועית לנשים בשנת 1943.

בשנת 1952 הוכרז באופן רשמי שנשים לא יכולות להצטרף לליגת הבייסבול המקצועי, איסור שנמשך עד 1992, אז הצטרפה קארי שולר לשיקגו וייט סוקס.

מיטשל נפטרה בשנת 1987, כשהיא בת 73. ב-2017 עלה בניו ג'רזי מחזה זמר המספר את סיפורה.

קטגוריה:ערכים שבהם תבנית בריטניקה אינה מתאימה
קטגוריה:ספורטאיות אמריקאיות
קטגוריה:נשים בבייסבול
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-1987
קטגוריה:אמריקאים שנפטרו ב-1987
יחסי וייטנאם–סלובקיה

יחסי וייטנאם–סלובקיה הם היחסים הרשמיים בין וייטנאם לסלובקיה. 

== היסטוריה ==
המנהיג הקומוניסטי של צפון וייטנאם, הו צ'י מין, ביקר בסלובקיה בשנת 1957, כאשר סלובקיה הייתה חלק מצ'כוסלובקיה הקומוניסטית.<ref></ref> מאז סלובקיה שמרה על יחסים קרובים יחסית עם וייטנאם, גם לאחר קריסת ברית המועצות בשנות התשעים.

=== חטיפתו של טרין שואן תאן משנת 2017 ===
טרין שואן תאן, חבר מפלגה קומוניסטית לשעבר ואיש עסקים שהואשם בשחיתות, נחטף בסתר בברלין על ידי קבוצה של וייטנאמים אנונימיים שההערכות הן שהיו סוכנים וייטנאמים בגרמניה. נמצא כי החוטפים השתמשו במרחב האווירי של סלובקיה ובמטוס של ממשלת סלובקיה כדי להרחיק את טרין מהארץ; זה עורר כעסים ואיים להקפיא את היחסים בין סלובקיה לווייטנאם.<ref></ref> התיק נסגר לאחר שלא נאספו מספיק ראיות על החטיפה,<ref></ref> אך המתיחות סביב חטיפתו של טרין שואן תאן עדיין נמשכת ביחסים הפוליטיים בין שתי המדינות.<ref></ref>

בשנת 2019, במהלך ביקור, דיווחה אנגלה מרקל, קנצלרית גרמניה, על החטיפה לעמיתיה הסלובקי והפכה אותה למורכבת.<ref></ref>

== וייטנאמים בסלובקיה ==
למרות שיתוף המורשת הצ'כוסלובקית המשותפת וההגירה הווייטנאמית, הקהילה הווייטנאמית בסלובקיה נותרה פחות רלוונטית בהשוואה לשכנתה צ'כיה. כמו רוב האנשים הווייטנאמים במזרח אירופה, הם נתפסים כמשולבים היטב בחברה הסלובקית.<ref></ref>

== נציגויות דיפלומטיות ==
* סלובקיה מחזיקה בווייטנאם שגרירות בהאנוי וקונסוליה בהו צ'י מין סיטי.
* וייטנאם מחזיקה בסלובקיה שגרירות בברטיסלאבה.

== הערות שוליים ==
שחק ברנר

שחק ברנר (נולד ב-31 באוגוסט 1984) הוא שחקן ישראלי.

==ביוגרפיה==
ברנר נולד בתל אביב, בנם של יוסי ברנר, מנהל מחלקת אונקולוגיה בבית החולים וולפסון ורבקה, פרקליטה וסא"ל בדימוס, הוא אחד משלושה ילדים ואחיו הוא הדוגמן מתן ברנר. בילדותו הופיע במספר פרסומות בערוץ 2, הוא בוגר בית הספר למשחק של לי שטרסברג, בנוסף הוא גם למד משחק בסטודיו של איוונה צ'בק בלוס אנג'לס.

כשהתגורר בארצות הברית הופיע שם במספר סרטים כמו "Joshua Tree" ו"Black Hat".

הוא גילם את לוני רפאלי בסרט "סוכנת בלב ביירות", שיחק את המ"פ בסרט שבלולים בגשם, שיחק את תפקיד טום בסדרת הטלוויזיה משפחה טובה, השתתף בתוכנית פעם בשבוע עם תם אהרון והופיע גם בסרט "מבצע שלאגר" המהווה קופרודוקציה ישראלית-אוסטרית.

בתיאטרון הופיע ב"המספריים של אדוארד" שהועלה בתיאטרון הבימה.

בן זוגה לשעבר של מייסדת להקת מיומנה אילון נופר.

==קישורים חיצוניים==

קטגוריה:שחקני קולנוע וטלוויזיה ישראלים
קטגוריה:בוגרי מכון לי סטרסברג לתיאטרון ולקולנוע
קטגוריה:ישראלים שנולדו ב-1984
יחסי סלובקיה–קניה

יחסי סלובקיה–קניה הם יחסים דו-צדדיים בין קניה לסלובקיה.

== היסטוריה ==
סגן ראש הממשלה ושר החוץ של סלובקיה, מירוסלב לייצ'אק ביקר בקניה בשנת 2014.<ref name="foreigngov">[http://www.foreign.gov.sk/servlet/content?MT=/App/WCM/main.nsf/vw_ByID/ID_C0B1D004B5A332B2C1257627003301E7_EN&OpenDocument=Y&LANG=EN&TG=BlankMaster&URL=/App/WCM/Aktualit.nsf/(vw_ByID)/ID_445FFDA15D40A3A6C1257D9C003DAE78]. Cooperation between Slovakia and Kenya. Retrieved on 25 January 2015.</ref> הוא ניהל שיחות עם שר הממשלה לענייני חוץ בקניה ונשיא קניה.

== שיתוף פעולה בפיתוח ==
לממשלת סלובקיה פרויקטים של סיוע בשווי 206 מיליון שילינג קנייתי (2 מיליון אירו). הם מתמקדים בעיקר בבריאות, חינוך, חקלאות ומינהל ציבורי. תחומי התמקדות נוספים הם תעסוקה, דמוקרטיה וממשל תקין. קניה היא אחת משתי מדינות אפריקה הנמצאות תחת תוכניות SlovakAid.

שתי המדינות משתפות פעולה גם בסחר, אנרגיה (גרעינית), בנייה, תחבורה, תשתיות, הנדסה, מים, חקלאות וטכנולוגיות מידע.

כ-2,000 סלובקים מבקרים בקניה מדי שנה.<ref name="xinhuanet">[http://news.xinhuanet.com/english/africa/2014-11/27/c_133816440.htm]. Kenya, Slovakia to set up joint commission to enhance bilateral ties. Retrieved on 25 January 2015.</ref>

=== אנרגיה גרעינית ===
סלובקיה מסייעת לקניה בפיתוח היכולת הגרעינית שלה, כך שקניה תוכל לענות על צורכי האנרגיה העתידיים שלה. קניה שואפת להכשיר 100 סטודנטים מדי שנה ואחת המדינות בהן התלמידים הולכים ללמוד היא סלובקיה.<ref name="xinhuanetnews">[http://news.xinhuanet.com/english/africa/2014-06/21/c_133424589.htm]. Slovakia to assist Kenya to adopt nuclear power. Retrieved on 25 January 2015.</ref>

== יחסי סחר ==
בשנת 2011 הסחר בין קניה לסלובקיה הסתכם בשווי 632 מיליון שילינג קנייתי (5.84 מיליון אירו). קניה ייצאה סחורות בשווי 65.99 מיליון שילינג קנייתי (0.61 מיליון אירו) לסלובקיה וסחורות מיובאות בשווי 570 מיליון שילינג קנייתי (5.27 מיליון אירו) מסלובקיה.<ref name="epckenya">[http://epckenya.org/index.php?option=com_content&task=view&id=876&Itemid=224]. Highlights on trade between Kenya and Slovakia. Retrieved on 25 January 2015.</ref>

הייצוא העיקרי של קניה לסלובקיה כולל: פרחים חתוכים, קטניות, פירות, אגוזים, קפה, ברגים, ברזל ופלדה.

== נציגויות דיפלומטיות ==
* קניה מיוצגת בסלובקיה באמצעות שגרירותה בווינה, אוסטריה.
* סלובקיה מחזיקה בקניה שגרירות ניירובי.

== הערות שוליים ==
יחסי אל סלוודור – בוליביה

נשיא אל סלוודור סלוודור סאנצ'ס סרן (מימין) עם מקבילו הבוליביאני אבו מוראלס ב[[סן סלוודור, 2019]]
יחסי אל סלוודור–בוליביה הם יחסי החוץ בין אל סלוודור ובוליביה.

== סקירה כללית ==
היחסים בין שתי המדינות כוננו בשנת 2015, בתקופת נשיאותם של אבו מוראלס בבוליביה וסלוודור סאנצ'ס סרן באל סלוודור.

== נציגויות דיפלומטיות ==
* בוליביה מיוצגת באל סלוודור באמצעות שגרירותה בסן חוסה, קוסטה ריקה.
* אל סלוודור מחזיקה בבוליביה שגרירות בלה פאס וקונסוליה בסנטה קרוס דה לה סיירה.

== קישורים חיצוניים ==

== הערות שוליים ==
פדרו פיירלואיסי

פדרו רפאל פיירלואיסי אורוטיה (בספרדית: Pedro Rafael Pierluisi Urrutia; נולד ב-26 באפריל 1959) הוא עורך דין ופוליטיקאי פורטוריקני, המכהן כמושל ה-14 של פוארטו ריקו מאז ינואר 2021.

בעבר כיהן כשר המשפטים, כשר החוץ, כנציג פוארטו ריקו בבית הנבחרים של ארצות הברית, וכממלא מקום מזכיר המדינה של פוארטו ריקו.

==ביוגרפיה==
פיירלואיסי נולד ב-26 באפריל 1959 בסן חואן, פוארטו ריקו, לחורחה פיירלואיסי ודוריס אורוטיה.

לאחר שלמד היסטוריה אמריקאית ומשפטים, עבד כעורך דין בוושינגטון די. סי. ובפוארטו ריקו. בשנת 1993 מונה לשר המשפטים של פוארטו ריקו על יד המושל פדרו רוסלו.

בשנת 2008 מונה לנציג פוארטו ריקו בקונגרס של ארצות הברית, לאחר שניצח בבחירות המקדימות בהפרש גדול. הוא הושבע לתפקיד ב-6 בינואר 2009 על ידי יו"ר בית הנבחרים של ארצות הברית ננסי פלוסי.

בסוף יולי 2019 מונה לשר החוץ של פוארטו ריקו על ידי המושל פדרו רוסלו. ב-2 באוגוסט המושל רוסלו התפטר והכריז על פיירלואיסי כמושל בפועל, אך כמה ימים אחר כך קבע בית המשפט העליון של פוארטו ריקו שהמינוי אינו תקף.

ב-3 בנובמבר 2020 נבחר פיירלואיסי למושל פוארטו ריקו, לאחר שזכה ב-32.9% מהקולות.

ב-20 במרץ 2022, במהלך האספה הכללית של המפלגה הפרוגרסיבית החדשה, הכריז המושל פדרו פיירלואיזי כי יתמודד לכהונה שנייה. בראיון ב-28 באוגוסט 2022 הוא אישר בפני העיתונות כי הוא למעשה יתמודד שוב.

בפברואר 2023, פדרו פיירלואיזי ביקש מהסנאט האמריקאי לאשר את הצעת החוק הקובעת התייעצות אלקטורלית בפוארטו ריקו בין האפשרויות של מדינה אמריקאית, עצמאות או של עצמאות בשיתוף חופשי עם ארצות הברית.

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פוארטו ריקו: פוליטיקה
קטגוריה:פוליטיקאים פוארטו ריקנים
קטגוריה:אמריקאים שנולדו ב-1959
איריס דוידסקו

איריס דוידסקו (1955 – 1996) הייתה דוגמנית ושחקנית ישראלית.

==ביוגרפיה==
דוידסקו גדלה בתל אביב , אביה היה עורך דין ואמה הייתה רקדנית לשעבר אצל גרטרוד קראוס, היא למדה בכפר הירוק.

היא השתתפה במספר תחרויות יופי וביניהם "מלכת המים" והתפרסמה כדוגמנית, בין עבודותיה היא הצטלמה ביחד עם אורי גלר שלאחר מכן הפך לבן זוגה, היא נחשבה לנערת זוהר בבוהמה התל אביבית[https://www.ynet.co.il/articles/0,7340,L-3539859,00.html].

ב-1973 שיחקה בסרט "מתנה משמיים" לצד עדנה לב ודבורה קידר, בשנה זו גם שיחקה בסרט "אדם" כאשתו של שמוליק קראוס, ב-1978 הופיעה בסרט בלפר. בשנת 1988 הוציאה את ספרה "מרתון לחיים". על כריכתו היא מציינת כי היא חיה "חיים קשים יותר, ונקיים יותר" ובשנת 1996 נפטרה.

== קישורים חיצוניים ==

* 
* 
* 
* , 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרי הכפר הירוק
קטגוריה:בוגרות הכפר הירוק
קטגוריה:ישראליות שנולדו ב-1955
קטגוריה:ישראליות שנפטרו ב-1996
קטגוריה:ישראלים שנפטרו ב-1996
אליס זומרלט

אליס זומרלט (Alice Sommerlath, נולדה בשם אליס סוארס דה טולדו – Alice Soares de Toledo; 25 במאי 1906 – 9 במרץ 1997) הייתה אמה של סילביה, מלכת שוודיה.

==ביוגרפיה==
זומרלט נולדה כאליס סוארס דה טולדו במדינת סאו פאולו למשפחה ממוצא פורטוגזי. היא הייתה הילדה הצעירה במשפחתה והבת היחידה. מצד אביה היא צאצאית של אפונסו השלישי, מלך פורטוגל.

ב-1925 נישאה ליזם הגרמני ולטר זומרלט. נולדו להם ארבעה ילדים: שלושה בנים ובת, סילביה. בין 1937–1947 היא גרה בברלין במדינתו של בעלה.

בין 1947–1957 המשפחה התגוררה בסאו פאולו עקב עבודתו של בעלה, שהחזיק משרה בחברת "Böhler-Uddeholm". לאחר מכן חזרו לגרמניה וגרו בהיידלברג.

ב-1976 נישאה בתה לקרל השישה עשר גוסטב, מלך שוודיה.

ב-1990 התאלמנה. היא סבלה מבעיות בריאותיות בלב ומשיטיון, וב-1997 נפטרה בארמון דרוטנינגהולם (שליד סטוקהולם) ונקברה ליד בעלה בהיידלברג. "פרס הסיעוד ע"ש המלכה סילביה" , הבא לקדם ולפתח רעיונות לטיפול בלוקים בשיטיון, נוסד כהוקרה על תרומת בתה לקידום הנושא.

==קישורים חיצוניים==
*[https://web.archive.org/web/20210122194202/https://queensilvianursingaward.com/2019-queen-silvia-nursing-award-winners-announced-today/ פרס הסיעוד ע"ש המלכה סילביה] 
*

==הערות שוליים==

קטגוריה:נשים ברזילאיות
קטגוריה:מהגרות לגרמניה
קטגוריה:מהגרים לגרמניה
קטגוריה:ילידות 1906
קטגוריה:ברזילאים שנולדו ב-1906
קטגוריה:נפטרות ב-1997
אנדראס זיידל

אנדראס זיידל (בגרמנית: Andreas Seidl, נולד ב-6 בינואר 1976) הוא מהנדס גרמני, המשמש כמנכ"ל קבוצת הפורמולה 1 סאובר. שימש בעבר כמנהל הטכני של קבוצת פורשה באליפות העולם במרוצי סיבולת.

==קריירה==
זיידל למד הנדסת מכונות באוניברסיטה הטכנית של מינכן. בשנת 2000 החל לעבוד כמהנדס בקבוצת ב.מ.וו בפורמולה 1. לאחר פרישתה של הקבוצה מהאליפות בעונת 2009 היה שותף לחזרתה של הקבוצה לפעילות באליפות גרמניה למכוניות תיור (DTM) בשנת 2012. בשנת 2013 הצטרף לקבוצת פורשה כמנהל המרוצים של הקבוצה בקטגוריית LMP1 באליפות העולם במרוצי סיבולת. שנה לאחר מכן קודם לתפקיד מנהל הקבוצה. במאי 2019 שב לפורמולה 1 כמנהל קבוצת המרוצים מקלארן.

בדצמבר 2022 עזב את מקלארן והתמנה למנכ"ל קבוצת סאובר.

==קישורים חיצוניים==

==הערות שוליים==

קטגוריה:מהנדסים גרמנים
קטגוריה:פורמולה 1: מנהלי קבוצות
קטגוריה:גרמנים שנולדו ב-1976
האוניברסיטה הצפה

האוניברסיטה הצפה (בפולנית: Uniwersytet Latający) הייתה מפעל חינוכי מחתרתי שפעל בין השנים 1885–1905 בוורשה, בירת פולין, אז בשליטת האימפריה הרוסית.
מיזם זה התחדש בתקופת מלחמת העולם השנייה וגם בשנים 1977 ל-1981 בפולין תחת השלטון הקומוניסטי.
הפעילות התקיימה בזכות קבוצת פעילים חינוכיים אשר התנגדו למיגבלות החינוכיות והתרבותיות, אשר נכפו על המדינה על ידי הרשויות השליטות בדירות פרטיות ובמרתפים שונים ברחבי העיר ורשה .

בשנים הראשונות המטרה הייתה ללמד סטודנטים היסטוריה ופולנית ובהמשך הורחב מגוון המקצועות.
הכוונה הייתה לספק לנוער הפולני הזדמנות לחינוך במסגרת התרבות הפולנית המסורתית, כאשר הדבר התנגש באידאולוגיה של השלטונות.

במאה ה-19, מוסדות מחתרתיים אלה פעלו כתנועת התנגדות לגרמניזציה תחת שלטון פרוסיה בפולין וכהתנגדות לתרבות הרוסית - הרוסיפיקציה, תחת הכיבוש הרוסי.

1941 שיעורי פולנית ב"שיעורים הסודיים"

לוח זיכרון על בניין האוניברסיטה לשעבר של פולין החופשית, ורשה,רחוב. סטפן בנך, בן 2 . בלוח מוזכר "האוניברסיטה המעופפת".

רשת הפקולטות האוניברסיטאיות המחתרתיות התפשטה במהירות ובשנת 1944 היו יותר מ-300 מרצים ו-3,500 סטודנטים בקורסים שונים. באוניברסיטת ורשה בלבד היו הפקולטות הבאות: משפטים מחתרתיים, מדעי החברה וכן פקולטות למדעי הרוח, הרפואה, התאולוגיה, המתמטיקה והביולוגיה. באוניברסיטת סטפן באטורי בווילנו (כיום וילנה) פעלו משנת 1939 ועד שנת 1944 לימודים אשר כללו הרצאות, סמינרים ובחינות<ref>Norman Davies, God's Playground: A History of Poland in Two Volumes, Oxford University Press, 2005, , <div class="mw-content-ltr">טקסט מיושר לשמאל</div></ref>.

בתקופת הרפובליקה העממית הפולנית, בשנים 1977–1981, האוניברסיטה הצפה סיפקה הזדמנויות חינוכיות מחוץ לצנזורה ומחוץ לשליטה הממשלתית בחינוך.

השיעורים ניתנו בשעות הלילה במרתפים ובמקומות שונים וסודיים כדי להתחמק מעיני המרגלים של האימפריה הרוסית.

מארי קירי, המדענית ממוצא פולני, אשר זכתה פעמיים בפרס נובל, למדה באוניברסיטה הצפה מכיוון שלא התקבלה לאוניברסיטה בשל עמדותיה הפוליטיות של משפחתה ובשל היותה אישה.

==ראו גם==
* החינוך בפולין בתקופת מלחמת העולם השנייה
* מארי קירי
* האוניברסיטה החופשית של בריסל

==הערות שוליים==

קטגוריה:הרפובליקה העממית הפולנית
קטגוריה:פולין: חינוך
האנשים החיים המבוגרים ביותר

זוהי רשימה של עשרת האנשים החיים המבוגרים ביותר שהוכרו רשמית. על פי הערכה, ברחבי העולם ישנם כיום בין 150 ל-600 בני אדם שחצו את גיל 110. מספרם האמיתי אינו ידוע, כיוון שלא כל מאריכי הימים מוכרים למדע, ולעיתים קרובות לא ניתן לאמת באופן ודאי טענות לגבי מקום ולגבי תאריך לידתם. החל מה-2 באפריל 2024, כל האנשים ברשימה הן נשים, כאשר 5 הראשונות ברשימה מופיעות גם ברשימת 100 הנשים המבוגרות ביותר שתועדו אי פעם. נכון לאוגוסט 2024, טומיקו איטואוקה מיפן היא האדם החי הקשיש ביותר בעולם, שגילו אומת.

{| class="wikitable sortable"
!דירוג
!שם
!מין
!תאריך לידה
!גיל ב- ב 
!ארץ מגורים
|-
|1
|טומיקו איטואוקה<ref name=":0"></ref>
| rowspan="10" |נ
|23 במאי 1908
|
|
|-
|2
|אינה קנבארו לוקאס<ref name=":0" />
|8 ביוני 1908
|
|
|-
|3
|אליזבת פרנסיס<ref name=":0" />
|25 ביולי 1909
|
|
|-
|4
|אתל קאטרהאם<ref name=":0" />
|21 באוגוסט 1909
|
|
|-
|5
|אוקאגי האיאשי<ref name=":0" />
|2 בספטמבר 1909
|
|
|-
|6
|מארי-רוז טסייר<ref name=":0" />
|21 במאי 1910
|
| rowspan="1" |
|-
|7
|סילבריה מרטין דיאז<ref name=":0" />
|20 ביוני 1910
|
| rowspan="1" |
|-
|8
|מינה קונדו<ref name=":0" />
|1 בספטמבר 1910
|
| rowspan="1" |
|-
|9
|נעמי ווייטהד<ref name=":0" />
|26 בספטמבר 1910
|
| rowspan="1" |
|-
|10
|קלאודיה באקאריני<ref name=":0" />
|13 באוקטובר 1910
|
| rowspan="1" |
|}

== ראו גם ==
* האנשים המבוגרים ביותר שתועדו

== הערות שוליים ==

האנשים החיים הוותיקים ביותר
קטגוריה:זקנה
הרמן שטנר

הרמן שטנר (בגרמנית: Hermann Stenner; 12 במרץ 1891 – 5 בדצמבר 1914) היה צייר וגרפיקאי גרמני.<ref>Stenner, Hermann. In: Ulrich Thieme, Felix Becker et al.: Allgemeines Lexikon der Bildenden Künstler von der Antike bis zur Gegenwart. Vol.31, E. A. Seemann, Leipzig 1937, pg.593.</ref>

שטנר הוא אחד האמנים המצטיינים של תחילת המאה ה-20, אם כי מותו המוקדם במלחמת העולם הראשונה אפשר לו רק שלב יצירתי קצר של חמש שנים. לאחר תחילת האימפרסיוניזם בסביבות 1909, סגנון הציור של שטנר נעשה אקספרסיבי יותר. תפנית זו לאקספרסיוניזם התרחשה בהשפעת וסילי קנדינסקי.

== ביוגרפיה ועבודה ==
שטנר, בנו של הצייר הוגו שטנר, הכין העתקים של ציורים ישנים עוד כשהיה בתיכון. משנת 1908 למד בבית הספר למלאכות ואומנויות בבילפלד. באפריל 1909 התקבל לבחינת הקבלה לאקדמיה לאמנות במינכן ונכנס לשיעור הרישום של היינריך קניר. שטנר בילה את קיץ 1909 עם הנס פון האייק בבית הספר לציור בדכאו, שם התקדם משמעותית בציורו. פון האייק וקניר המליצו על כריסטיאן לנדנברגר, שלימד בשטוטגרט.

בסוף מרץ 1910 עבר הרמן שטנר לשטוטגרט, שם התקבל לחוג הציור של לנדנברגר באקדמיה המלכותית לאמנויות. באוקטובר 1911 עבר לשיעור של אדולף הלצל, שהרצאותיו היו שונות לחלוטין מאלה של לנדנברגר ושל האייק. בהתחלה שטנר עקב אחריהם בהתלהבות רבה, כאשר הם פתחו בפניו עולם חדש וקירבו את הציור כסוג של מדע. מאוחר יותר הוא התנתק מההשפעה החזקה מדי של ההרצאות ופיתח עוד יותר את הסגנון האישי שלו. לאחר סמסטר אחד בלבד, הלצל הציע להעביר את הרמן שטנר לאחת מכיתות אמן הנחשקות באונטרה אנלגן, דבר שעשה בהנאה רבה במרץ 1912. במהלך סמסטר הקיץ השתתף שטנר בנסיעה ארוכה יותר למונשאו עם הלצל, במהלכו יצר כמה ציורים ומספר רב של רישומים.

באוגוסט 1912 בילה ארבעה שבועות בפריז עם חברו הנס הילדברנדט, היסטוריון אמנות, ואשתו לילי.

בשנת 1913 הוא הוזמן לתערוכת האקספרסיוניסטית הגרמנית הראשונה בדרזדן. באותה שנה אדולף הלצל הזמין את שטנר, אוסקר שלמר ווילי באומייסטר לבצע את ציורי הקיר למבואת הבניין הראשי של תערוכת ורקבונד בקלן בשנת 1914. אפריז הקיר עורר תחושה ועורר מגוון רחב של תגובות, מהתלהבות נלהבת ועד דחייה קטגורית. באותה שנה הוצגו עבודותיו גם בתערוכה הגדולה של איגוד ידידי האמנות במדינות הריין בעיר שטוטגרט עם שתי עבודות במה שנקרא "היכל האקספרסיוניזם", שהקים הלצל מטעם האגודה.<ref></ref>

ב־7 באוגוסט 1914 התנדב שטנר לצבא עם אוסקר שלמר. לאחר חודשיים בחזית המערבית הוא הועבר לחזית המזרחית עם גדודו בסוף נובמבר.

שם נהרג בשעות המוקדמות של 5 בדצמבר 1914 בפולין במהלך תקיפה על העיר אילוב.

== גלריה ==
<gallery mode="packed" heights="170">
File:Stenner sitzender akt.jpg|עירום
File:Auferstehung.jpg|תקומה
File:Kaffeegarten am Ammersee.jpg|בית קפה
File:Hermann Stenner Grüne Frau mit gelbem Hut II 1913.jpg|אשה עם כובע צהוב
File:Hermann Stenner Dame mit Masken.jpg|אשה עם מסיכות
File:Blumenstillleben.jpg| אגרטל פרחים
File:Kirchdornberg Stenner.jpg|כנסייה
File:Stenner21.png|ארבע נשים ביער
</gallery>

==קישורים חיצוניים==

==הערות שוליים==

קטגוריה:ציירים גרמנים
קטגוריה:גרמנים שנהרגו במלחמת העולם הראשונה
קטגוריה:גרמנים שנולדו ב-1891
קטגוריה:גרמנים שנפטרו ב-1914
יחסי אוזבקיסטן–פולין

שגרירות אוזבקיסטן בוורשה
יחסי אוזבקיסטן–פולין הם היחסים הדיפלומטיים שבין רפובליקת אוזבקיסטן ורפובליקת פולין.

== היסטוריה ==
היחסים בין שני העמים הם בעלי היסטוריה ארוכה. בפרט, קבוצות מקרב הפולנים, שמרדו באימפריה הרוסית בשנים 1863–1864, הוגלו למרכז אסיה. בשנת 1895 נפתח בית ספר וספרייה לילדים פולנים בטשקנט, וכעבור שנתיים הוקם מרכז תרבות ציבורי פולני, והוקמה כנסייה פולנית. במהלך מלחמת העולם השנייה נהרג הגנרל האוזבקי ש' רחימוב ליד גדנסק בקרב לשחרור פולין משליטת גרמניה הנאצית. כתוצאה ממלחמה זו ודיכוי המוני, התרחשה הגירה שנייה של פולנים לאוזבקיסטן. לאורך השנים, העמים הפולנים והאוזבקים חיו בהרמוניה, כתף אל כתף בימים שמחים ומשמחים. לאחר עצמאותה של אוזבקיסטן, מרכז התרבות הפולני "סבטליצה פולסקה" קיבל מעמד של עמותה ציבורית, מה שאפשר לכ-3,000 פולנים באוזבקיסטן לפתח את המסורת והתרבות הלאומית שלהם, לחגוג את החגים הלאומיים והממלכתיים של שתי המדינות.

== יחסים כלכליים ==
יחסי סחר וכלכלה בין אוזבקיסטן ופולין נוצרו לאחר עצמאותה של אוזבקיסטן. בשנת 1992 נחתם בוורשה הסכם על שיתוף פעולה כלכלי וסחר. ביקוריהם של נשיא אוזבקיסטן אסלאם קרימוב בפולין בשנים 1995–2003 ושל נשיא אוזבקיסטן בשנת 2002 העלו את היחסים לרמה חדשה, נחתמו הסכמים חדשים בתחומים שונים והוקמה ועדה בין-ממשלתית אוזבקית-פולנית. השתתפות משלחת סמכותית מאוזבקיסטן ביריד הסחר בפוזנן ביוני 2001 וחלוקת הפוטנציאל הכלכלי במדינה היוותה צעד חשוב בהתפתחות היחסים. הביקור הרשמי של נשיא אוזבקיסטן אסלאם קרימוב בתאריכים 10–12 ביולי 2003 היה פורה במיוחד. בתום הביקור נחתמו שני הסכמי הלוואה וכן הסכמים בנושא שיתוף פעולה במכס וסיוע הדדי ותעבורת דרכים בינלאומית. הצהרה על שיתוף פעולה צבאי-טכני בין משרד הביטחון ומשרד ההגנה הלאומי של אוזבקיסטן, תזכיר שיתוף פעולה בין אוניברסיטת ג'הרן לכלכלה ודיפלומטיה לבין מכון פולין ליחסים בינלאומיים, שיתוף פעולה בין החברה הלאומית אוזבקטוריזם לבין חברת התיירות הפולנית. הסכם על שיתוף פעולה נחתם בין הבנק הלאומי לפעילות כלכלית זרה של אוזבקיסטן לבין בנק המדינה פ. קייבייגו. במהלך הביקור צוין כי יש להגביר עוד יותר את הסחר הדו-צדדי. בשנת 2001 מחזור הסחר בין שתי המדינות עמד על 31.4 מיליון דולר. אוזבקיסטן מספקת לפולין חוטי כותנה, חוט כותנה, סיבי כותנה, כותנה ביתית, כימיקלים אנאורגניים, ירקות מעובדים, פירות, זרעי שמן ומספקת שירותים שונים. הצד הפולני מספק סוכר, ציוד מכני, ציוד חשמלי, מוצרי פלסטיק, חמאה ושמן צמחי, מתכות ברזליות, מוצרי דפוס, רהיטים ותרופות.<ref>OʻzME. Birinchi jild. Toshkent, 2000-yil</ref>

== קישורים חיצוניים ==

== הערות שוליים ==
יחסי אוזבקיסטן–פורטוגל

יחסי אוזבקיסטן–פורטוגל הם היחסים הדיפלומטיים שבין רפובליקת אוזבקיסטן והרפובליקה הפורטוגלית.

במהלך ביקורו הרשמי של נשיא אוזבקיסטן אסלאם קרימוב בפורטוגל בתאריכים 2–3 בדצמבר 1996, נחתמו הסכמים על שיתוף פעולה בתחום התחבורה האווירית והתיירות. הוסכם ליצור את התנאים הנוחים ביותר לסחר בין שתי המדינות.

בשנת 2002 מחזור המסחר בין אוזבקיסטן לפורטוגל הסתכם ב-9.53 מיליון דולר.

באוזבקיסטן עוסקת איגוד הטקסטיל האסייתי, מיזם מושקע בפורטוגזית, בעיבוד סיבי כותנה וייצור חוטים.

== הערות שוליים ==
יחסי ספרד–קניה

יחסי ספרד–קניה הם היחסים הדו-צדדיים והדיפלומטיים בין ממלכת ספרד ורפובליקת קניה.

== יחסים דיפלומטיים ==
ספרד וקניה כוננו יחסים דיפלומטיים בשנת 1965, ובשנת 1967 נפתחה שגרירות ספרד בניירובי. קניה פתחה את השגרירות בספרד בשנת 2005, ובאותה שנה גם נפתח משרד מסחרי של ספרד בניירובי.<ref name="eco">[http://www.exteriores.gob.es/Documents/FichasPais/Kenia_FICHA%20PAIS.pdf Ficha de Kenia] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

== יחסים כלכליים ==
יחסי הסחר הדו-צדדיים של ספרד עם הקהילה המזרח אפריקאית (אליה משתייכות אוגנדה, קניה, טנזניה, רואנדה ובורונדי) אינם משמעותיים במיוחד. היצוא הספרדי לשלוש המדינות העיקריות באזור, קניה, טנזניה ואוגנדה, הגיע בשנת 2014 ל-124.3 מיליון אירו והיבוא לספרד משלוש מדינות אלה עמד על 79.5 מיליון אירו. עד נובמבר 2015, סך הייצוא של ספרד לשלוש המדינות עמד על 132 מיליון אירו, בעוד ששווי היבוא הגיע ל-90 מיליון אירו.

עד נובמבר 2015, היצוא הספרדי לקניה עמד על 89 מיליון אירו, המהווה גידול לעומת שנת 2014 בשיעור של 9%. המוצרים העיקריים שיוצאו בשנת 2014 (הנתונים הזמינים האחרונים) היו: מכונות (16.8%); ציוד ומכשירים חשמליים (16.8%); דגים (10.2%); מוצרים כימיים (5.7%); מוצרים כימיים אחרים (5.6%); מוצרי ברזל / פלדה (4.9%).

היבוא עד נובמבר 2015 הסתכם בשווי 36 מיליון אירו, עם עלייה של 24% בהשוואה לשנת 2014. המוצרים העיקריים שיובאו בשנת 2014 (הנתונים האחרונים הקיימים) היו: שימורי ירקות או פירות (38%); שימורי בשר או דגים ופירות ים (20.1%); מינרלים, סיגים ואפר (6.6%); פירות (6%); קפה, תה, מאטה ותבלינים (5.5%); מוצרי עור ועורות (5.5%); סיבי טקסטיל צמחיים אחרים (4.6%).

מאזן הסחר הדו-צדדי שמר על עודף הסחר בשנת 2015 לטובת ספרד בערכים דומים לאלה של 2014, כלומר סביב 53 מיליון אירו. ב-9 ביוני 2009 נחתמה בניירובי התוכנית הפיננסית הבילטרלית הראשונה עם קניה בשווי 150 מיליון אירו.

== שיתוף פעולה ==
קניה אינה כלולה בתוכנית האב לשיתוף פעולה. שיתוף פעולה מבוזר וארגונים לא ממשלתיים הם הפעילים העיקריים. נכון לעכשיו, מספר ארגוני סיוע לא ממשלתיים ספרדיים פועלים בקניה, כולל ANIDAN, עמותת HIVDA, Más Por them וקרן Pablo Horstmann. לבסוף, ספרד היא תורמת חשובה הן לתוכנית הסביבה של האו"ם (UNEP) והן לתוכנית האו"ם להתיישבות אנושית (UN-HABITAT), שתיהן ממוקמות בניירובי.

== הערות שוליים ==
צ'סנק

צ'סנק (בהונגרית: Csesznek) הוא כפר במחוז וספרם שבמרכז הונגריה.
כמו יישובים רבים באירופה גם בצ'סנק מספר התושבים נמצא בירידה. כך, בשנת 1990 היה מספר התושבים 599 ובשנת 2020 רק 539 תושבים.

==יהודי צ'סנק==
בצ'סנק חיו יהודים בתקופות זמן שונות ובמקום קיים בית קברות יהודי נטוש. ישנו תיעוד של יהודים ילידי הכפר שנרצחו בשואה. היישוב ויהודי שחי בו מוזכר בספר "פרשים על הירקון" וביומן "המסע אל העקירה" של אהוד בן עזר.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|30
|
|-
|1880
|13
|937
|-
|1910
|26
|
|-
|1920
|24
|
|-
|1930
|15
|
|-
|1941
|17
|802
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אדולף הלצל

אדולף ריכרד הלצל (בגרמנית: Adolf Hölzel; 13 במאי 1853 – 17 באוקטובר 1934) היה צייר גרמני, חבר וממייסדי הזצסיון הווינאי. הוא החל כריאליסט, אך הפך לצייר מוקדם של סגנונות מודרניים שונים.

==קורות חיים==
הלצל נולד באולומואוץ. אביו היה המו"ל אדוארד הלצל. בשנת 1868, הוא השלים חניכות של שלוש שנים בחברת פרסום המפות F.A Perthes בגוטה. שלוש שנים לאחר מכן, הוא ומשפחתו עברו לווינה, שם נרשם לאקדמיה לאמנויות, ועבר מאוחר יותר לאקדמיה לאמנויות, מינכן, בשנת 1876, שם למד אצל וילהלם פון דיץ .<ref></ref>

לאחר סיום לימודיו, התחתן הלצל וחילק את זמנו בין מינכן לרוטנבורג על הטאובר. במינכן התוודע לפריץ פון אוהדה, שהכיר לו את האימפרסיוניזם. יחד עם פון אוהדה, לודוויג דיל וארתור לנגהמר, הוא עזר בהקמת בית ספר לאומנות בכפר הסמוך לדכאו, שהפך לימים לאבן היסוד של מושבת האמנות המפורסמת בדכאו.

הוא חי שם בין השנים 1888 עד 1905 ושיטות הלימוד שלו משכו תלמידים מכל רחבי אירופה. בשנת 1904 הוא השתתף בתערוכה הראשונה של דויטשר קונסטלרבונד.

במהלך שהותו בדכאו, עבודתו של הלצל החלה להתפתח לעבר ההפשטה, ומשקפת את התעניינותו בעקרונות כמו תורת הצבעים של גתה. לאחר שלמד את תיאוריות הצבע של וילהלם פון בצולד , פיתח תורת צבעים משלו, המבוססת על מעגל בעל ערכים "דיאטוניים" ו"כרומטיים" (מונחים הלקוחים ממוזיקה). הוא היה מעורב ביצירת הזצסיון במינכן והזצסיון הווינאי.<ref>Alexander Klee: Adolf Hölzel und die Wiener Secession. Prestel Verlag, München 2006</ref> חיבורו המשפיע "על צורות והפצה המונית", התפרסם בכתב העת האמנותי "ור סקרום". לאחר שעזב את דכאו, הוא עדיין נהג לחזור לשם בחודשי הקיץ להעביר שיעורים פרטיים.<ref>"Hölzel, Adolf" ב-Neue Deutsche Biographie, Wolfgang Venzmer (1972)</ref>

בשנת 1905 מונה הלצל לפרופסור באקדמיה הממלכתית לאמנויות יפות בשטוטגרט וקיבל עבודות בנושאים דתיים מה-Deutscher Werkbund. למרות נטישתו את הריאליזם, הוא עדיין הרגיש כי ציוריו מכילים אלמנט דתי חזק.

בין תלמידיו התפתח מה שמכונה "חוג הלצל", כולל אוסקר שלמר, וילי באומייסטר, מקס אקרמן, אלף ביירלה ויוהאנס איטן. הוא קידם כל העת תערוכות של אמנות אקספרסיוניסטית והקים בית ספר מיוחד לציור לנשים.

עייף מההתנגדות הרצופה מצד עמיתיו, הלצל פרש בשנת 1919, אך המשיך לתת שיעורים פרטיים ולעבוד כצייר עצמאי.

הוא נפטר בשנת 1934, בשטוטגרט.

בשנת 2005 הוקמה עמותת "קרן אדולף הלצל" ללא כוונת רווח כדי לשמר ולקדם את עבודותיו.

== גלריה ==
<gallery mode="packed" heights="170">
File:Adolf Hölzel Der Liebesbrief.jpg|המכתב

File:Adolf Hölzel Liegender Halbakt c1908.jpg|אשה שוכבת

File:Hölzl Dachau.jpg|נוף בדכאו

File:Adolf Hölzel Komposition.jpg|קומפוזיציה

File:Adolf hoelzel.jpg|נסיעה

File:Hoelzel komposition mit figuren.jpg|דמויות בנוף

File:Komposition-in-rot.jpg|קומפוזיציה באדום

File:Adolf Hölzel Anbetung.jpg|הערצה
</gallery>

== הערות שוליים ==

קטגוריה:חברי הזצסיון הווינאי
קטגוריה:ציירים אוסטרים
קטגוריה:ציירים גרמנים
קטגוריה:גרמנים שנולדו ב-1853
קטגוריה:גרמנים שנפטרו ב-1934
יחסי אוסטרליה–ונצואלה

שגרירות ונצואלה בקנברה
יחסי אוסטרליה–ונצואלה הם היחסים הדיפלומטיים שבין הקהילייה של אוסטרליה לבין הרפובליקה הבוליברית של ונצואלה.

== סיוע הומניטרי ==
בעקבות השיטפון הקשה בוונצואלה בדצמבר 1999 שגרם למפולות אדירות לאורך חופי המדינה (מה שנודע בתור טרגדיית ורגאס ), ממשלת ונצואלה הגישה בקשה בינלאומית לסיוע חירום. הערכות על מספר ההרוגים הצביעו על כך שאולי 50,000 בני אדם מתו. בתגובה לפנייה, ממשלת אוסטרליה תרמה 100,000 דולר אוסטרלי עבור אספקת תרופות, ביגוד ומצעים.

== יחסים כלכליים ==
היחסים הדו-צדדיים בין המדינות היו חלשים יחסית עד לאחרונה. ביוני 1996 ביקר בקרקאס סגן ראש הממשלה ושר המסחר, טים פישר, וכתוצאה מכך זוהו מספר תחומי מפתח לפיתוח, כולל ענפי הכרייה, החקלאות והים.

הסחר הדו-צדדי היה צנוע למדי וזה בא לידי ביטוי במאזן נתוני הסחר. מאזן הסחר נטה מאוד לטובת אוסטרליה. ונצואלה דורגה במקום ה-106 בשנת 1999 לפי שווי הסחר בסחורות עם אוסטרליה בהיקף כולל של 17.2 מיליון דולר. זה הציב את ונצואלה במקום ה-6 ברשימת מדינות דרום אמריקה לאחר ברזיל, צ'ילה, ארגנטינה, פרו וקולומביה. בשנת 1999, נתוני ונצואלה כיעד לייצוא סחורות באוסטרליה דורגו במקום ה-92 עם יצוא של 15.6 מיליון דולר. כמקור ליבוא סחורות דורגה ונצואלה במקום ה-111 והיבוא לאוסטרליה הסתכם ב-1.6 מיליון דולר בלבד בשנת 1999.

הייצוא האוסטרלי העיקרי לוונצואלה בשנת 1998 כלל ציוד לטיפול מכני - 2.90 מיליון דולר; פיגמנטים, צבע ולכות - 1.86 מיליון דולר; פריטים חסויים - 1.27 מיליון דולר ומכונות חקלאיות (לא כולל טרקטורים) - 1.24 מיליון דולר; תרופות (כולל וטרינריה) - 1.04 מיליון דולר.

היבוא העיקרי מוונצואלה בשנת 1998 כלל משקאות אלכוהוליים - 417,000 דולר; זרעי שמן - 372,000 דולר; נפט מזוקק - 337,000 דולר ואלומיניום - 198,000 דולר.

האינטרסים של אוסטרליה בוונצואלה מתמקדים בתחום שירותי הכרייה והכרייה. המשקיעה האוסטרלית המשמעותית בוונצואלה היא BHP. ל-BHP יש מיזם משותף עם Sivensa בשווי של 700 מיליון דולר לבניית מפעל ברזל בפוארטו אורדאז, 525 ק"מ דרומית מזרחית לקראקס באזור גיאנה. הפרויקט מבוצע על ידי חברה, אורינוקו איירון, שבבעלות BHP ו-Sivensa 50/50.

עסקים באוסטרליה זכו להצלחות אחרות בוונצואלה. Bodegas Pomar, חטיבת תעשיות הקוטב, קבוצת המשקאות, עיבוד המזון והפצת מזון בוונצואלה, מייבאת כעת יין אוסטרלי דרך קבוצת הארדי. חברת Conferry רכשה מעבורת מהירה מספינות אוסטרל במערב אוסטרליה בעקבות מסע התצוגה של המעבורת המהירה מתוצרת אוסטרליה באוגוסט 1999.

אוסטרליה מיקדה את תשומת לבה בשוקי דרום אמריקה בשנת 1999. בספטמבר 1999 קיימה המועצה לחינוך אוסטרלי (AEI) ו-IDP תערוכת חינוך בקראקס שמשכה כ-5,000 איש.

== נציגויות דיפלומטיות ==
* אוסטרליה מיוצגת בוונצואלה באמצעות שגרירותה בבוגוטה, קולומביה.
* ונצואלה מחזיקה באוסטרליה שגרירות בקנברה.

==קישורים חיצוניים==

== הערות שוליים ==
צ'טן

צ'טן (בהונגרית: Csetény) הוא כפר במחוז וספרם שבמרכז הונגריה.
כמו יישובים רבים באירופה גם בצ'טן מספר התושבים נמצא בירידה. כך, בשנת 1990 היה מספר התושבים 1,932 ובשנת 2020 רק 1,832 תושבים.

עדויות ארכאולוגיות מעידות כי היישוב היה מיושב עוד בתקופה הנאוליתית וכן נמצאו סירים ישנים המתוארכים להתיישבות בתקופת הברונזה.
==יהודי צ'טן==
בצ'טן חיה קהילה יהודית קטנה ובמקום היה קיים בית כנסת וקיים עד היום בית קברות יהודי ישן. יהודי הכר גורשו לאושוויץ וישנו תיעוד של יהודים ילידי הכפר שנרצחו בשואה.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|54
|
|-
|1880
|46
|1,034
|-
|1910
|29
|
|-
|1920
|26
|
|-
|1930
|23
|
|-
|1941
|21
|1,437
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
דודר

דודר (בהונגרית: Dudar) הוא כפר במחוז וספרם שבמרכז הונגריה.
כמו יישובים רבים באירופה גם בדודר מספר התושבים נמצא בירידה. כך, בשנת 1990 היה מספר התושבים 1,749 ובשנת 2020 רק 1,650 תושבים.

==יהודי דודר==
בדודר חיו יהודים בתקופות זמן שונות ובמקום קיים בית קברות יהודי. ישנו תיעוד של יהודים ילידי הכפר שנרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|29
|1,211
|-
|1910
|18
|
|-
|1920
|16
|
|-
|1930
|15
|
|-
|1941
|3
|1,324
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
כריסטיאן לנדנברגר

כריסטיאן אדם לנדנברגר (בגרמנית: Christian Adam Landenberger; 7 באפריל 1862 – 13 בפברואר 1927) היה צייר אימפרסיוניסטי גרמני ופרופסור באקדמיה הממלכתית לאמנויות יפות בשטוטגרט. הוא ידוע במיוחד בציור הנוף שלו.<ref></ref>

== ביוגרפיה ==
הוא היה השני במשפחה בת תשעה ילדים. הוריו ניהלו עסק הובלה. הוא החל את לימודי האמנות בבית הספר המלכותי לאמנות בשטוטגרט בשנת 1879. בשנים 1883–1887 למד באקדמיה לאמנויות יפות במינכן, שם נחשף לראשונה לרעיונות החדשים באמנות שהסתובבו שם.

בשנת 1890 הציג את עבודותיו בפומבי לראשונה בתערוכת האמנות הבינלאומית במינכן בגלספלאסט, וכעבור שנתיים הפך לאחד החברים המייסדים של הזציון במינכן.<ref></ref> הוא הציג באופן קבוע עד שנת 1916.

בשנת 1895 הקים בית ספר פרטי לאמנות ולימד רישום באיגוד האומנות של מינכן בשנים 1899 עד 1905. באותה תקופה הפך לפרופסור באקדמיה הממלכתית לאמנויות יפות בשטוטגרט.

== סגנון וטכניקה ==
בתחילה הוא יצר ציורים ריאליסטיים באמצעות לוח צבעים כהה. לאחר 1890 הוא השתמש בצבעים בהירים יותר עם אפקטים של תאורה ומשיחות מכחול רחבות. הוא נחשב לאחד מחלוצי הציור הגרמני באוויר החופשי.

בין השנים 1893–1915 הוא עבד על סדרת ציורים שכינה "נערים רוחצים". ציורי הנוף שלו הושלמו בנורווגיה ולאורך חוף הים ההולנדי וכן בדרום גרמניה.

לאחר 1919 החל לייצר תחריטים בעלי אופי דתי.

== גלריה ==
<gallery mode="packed" heights="170">
File:Christian Adam Landenberger - Ammerseelandschaft mit Segelbooten.jpg

File:Christian Adam Landenberger - Badende.jpg

File:Christian Landenberger Weiblicher Akt am Meer.jpg

File:Christian Adam Landenberger - Betendes Mädchens (1911).jpg

File:Christian Adam Landenberger - Sommerabend am See.jpg

File:Christian Landenberger - Am Meeresufer (1915).jpg

File:Chrisitan Landenberger Mädchen mit Blumensrauß 1913.jpg

File:Christian Landenberger - In der Dießener Kirche, 1910.png
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1862
קטגוריה:גרמנים שנפטרו ב-1927
הרפובליקה העממית של דרום יורקשייר

הרפובליקה העממית של דרום יורקשייר הוא כינוי שניתן לעיתים קרובות לאזור דרום יורקשייר, שהיה תחת שלטון של הצד השמאלי של המפה הפוליטית<ref name="Municipal Socialism"></ref>.
[[דרום יורקשייר במפת מחוזות הבחירה של הבחירות הכלליות בממלכה המאוחדת 2017, לראשונה כל מחוזות הבחירה באזור צבועים בצבע אדום המסמן את מפלגת הלייבור]]

== היסטוריה ==
את הביטוי טבע מקס ויליאמס, סופר שכתב בעיתון המקומי "יורקשייר אוונט פוסט", אם כי הוא אומץ במהרה על ידי אנשי השמאל ותומכיהם ברחבי האזור<ref name="Star"></ref>,למעשה רק מחוז הבחירה "שפילד חלם" היה מחוז הבחירה היחיד באזור בו למפלגה השמרנית היה כוח פוליטי משמעותי, בכל שאר מחוזות הבחירה נבחרו אנשים מטעם מפלגת הלייבור או מהמפלגה הליברלית<ref name="Atlas"></ref>, גם כאשר מרגרט תאצ'ר נבחרה להיות ראש ממשלת בריטניה מטעם המפלגה השמרנית האזור היו מיוצג כמעט אך ורק על ידי גורמים סוציאליסטים.

הביטוי איבד את מרבית הרלוונטיות שלו לאחר מיתוג מחודש שעברה מפלגת הלייבור, המפלגה קיבלה את שמה החדש "הלייבור החדש", החל להציג עמדות מרכזיות ומתונות יותר ואף הורידה את כוחם של אנשי השמאל הרדיקלי במפלגה. חרך העובדה שמיתוג זה נעשה כבר ב-1997 מפלגת הלייבור החדש עד להבחירות הכלליות שנערכו ב-2015 מרבית תושבי דרום יורקשייר עדיין הצביעו ברובם למפלגת הלייבור<ref name="Hallam"></ref><ref></ref>.

שנתיים לאחר מכן נערכו בממלכה המאוחדת בחירות נוספות, בבחירות 2017 השיגה מפלגת הלייבור הלייבור ניצחה במחוז שפילד חלם לראשונה מאז הקמת המפלגה וזאת ללא ויתור כלשהו על מחוזות הבחירה בהם ניצחה בעבר באזור דרום יורקשייר, נציג המפלגה במחוז הבחירה היה ג'ארד אומארה שגרף כ-2,215 מהקולות, אומארה הושבע לתפקידו ביוני 2017 אך חצי שנה לאחר מכן, באוקטובר של אותה שנה הושעה אומארה ממפלגתו לאחר שהאחרון כתב באינטרנט כינוי גנאי על נשים ועל הומוסקסואלים מספר שנים לפני בחירתו<ref></ref>.

== ראו גם ==
* החוף השמאלי – מושג דומה, המתאר את הנטייה הפוליטית לכיוון שמאל של החוף המערבי בארצות הברית

== הערות שוליים ==

קטגוריה:דרום יורקשייר
קטגוריה:מפלגת הלייבור (הממלכה המאוחדת)
קטגוריה:ביטויים ומושגים פוליטיים בריטיים
לילי מרלן (סרט)

לילי מרלן (בגרמנית: Lili Marleen) הוא סרט גרמני משנת 1981 בבימויו של ריינר ורנר פאסבינדר, עלילת הסרט מבוססת על הרומן האוטוביוגרפי "Der Himmel hat viele Farben" מאת לאלה אנדרסן.

הסרט נשלח להתמודד מטעם מערב גרמניה לפרס אוסקר לסרט הזר הטוב ביותר.

==עלילה==
הסרט מתרחש במהלך הרייך השלישי ועוסק ברומן האסור בין ווילי, זמרת גרמנייה לרוברט מנדלסון, מלחין יהודי הבא לעזור למחתרת של יהודים גרמנים. באותו זמן שירה לילי מרלן נהפך ללהיט בקרב הממשל הנאצי.

==קישורים חיצוניים==

קטגוריה:סרטי 1981
קטגוריה:סרטי דרמה גרמניים
קטגוריה:סרטי ריינר ורנר פאסבינדר
יחסי אוסטרליה–קובה

יחסי אוסטרליה–קובה הם היחסים הדיפלומטיים שבין הקהילייה של אוסטרליה לבין הרפובליקה של קובה.

== היסטוריה ==
שתי המדינות כוננו רשמית יחסים דיפלומטיים בשנת 1989. קובה פתחה שגרירות בקנברה באוקטובר 2008 והיחסים זכו למומנטום מחודש בשנים האחרונות. אוסטרליה וקובה עבדו בעבר יחד כדי לתמוך בשילובם של רופאים שהוכשרו בקובה במערכות הבריאות של האי הפסיפי.

ארצות הברית מקיימת אמברגו סחר נגד קובה. בעוד שלאוסטרליה אין חקיקה או אמצעי מסחרי כלכלי שמגביל סחר או השקעה לקובה או ממנה.

מאז 1996, אוסטרליה הצביעה בעד ההחלטה השנתית של קובה ב הקוראת להפסיק את אמברגו הסחר האמריקני של קובה.

== יחסים כלכליים ==
בשנים 2017–2018, ממשלת אוסטרליה העניקה סיוע של כמעט 40,000 דולר באמצעות תוכנית הסיוע הישיר של השגרירות (DAP) בעקבות ההוריקן אירמה וכן סיפקה 19,127 דולר עבור פרויקט טיפול במים ותברואה בקהילת לה פה.

בשנת 2018 העניקה המועצה לקשרי אוסטרליה-אמריקה הלטינית (COALAR) מענקים לחיבור ולשיתוף פעולה עם אנשים ומוסדות בקובה.

ממשלת אוסטרליה תומכת במשקיעים אוסטרליים בקובה על ידי מתן ייעוץ וייעוץ בנושאי מדיניות, כלכלה ורגולציה באמצעות שגרירות אוסטרליה במקסיקו סיטי.

הזדמנויות ייצוא והשקעה קיימות עבור עסקים אוסטרליים, במיוחד בתחום האנרגיה והמשאבים, התרופות והחקלאות.
קיים עניין גובר בקרב חברות אוסטרליות בשוק הקובני. מספר חברות זיהו הזדמנויות בתחומי מומחיות אוסטרלית העולות בקנה אחד עם סדרי עדיפויות קובניים. אלה כוללים ענפי חקלאות, כרייה ואנרגיה, ביוטכנולוגיה, תשתיות ותיירות.

הקמת המועצה העסקית אוסטרליה-קובה ב-2015 וביקור משלחת העסקים בפברואר 2016, בהובלת השליח המיוחד אנדרו רוב, מעיד על ההזדמנויות והפרופיל החדשים שמייצגת קובה לעסקים באוסטרליה.

בשנים 2017–2018 שלחה קובה שלוש משלחות עסקיות לאוסטרליה כדי לחקור תחומים פוטנציאליים לשיתוף פעולה. כתוצאה מכך, אוסטרליה הסכימה לנסות חיסון נגד קרציות בקר המיוצר על ידי SOE קובנית, BioCubaFarma.

== נציגויות דיפלומטיות ==
* אוסטרליה מיוצגת בקובה באמצעות שגרירותה במקסיקו סיטי, מקסיקו.
* קובה מחזיקה באוסטרליה שגרירות בקנברה וקונסוליה בסידני.

== קישורים חיצוניים ==

* [https://www.dfat.gov.au/geo/cuba/Pages/cuba-country-brief יחסי אוסטרליה–קובה] באתר משרד החוץ האוסטרלי

== הערות שוליים ==
קרחון רופיטה

קרחון רופיטה (באנגלית: Rupite Glacier; בבולגרית: ледник Рупите) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 2.9 קילומטרים.

הקרחון מנקז את המדרונות הדרום-מזרחיים של רכס אימאון, ממזרח לפסגה של הר פוסטר, ומדרום-מזרח לפסגת אבלוגי.

קרחון רופיטה ממוקם דרומית-מזרחית מקרחון צ'ופרנה, דרומית-מערבית מקרחון פאשוק, וצפונית מזרחית לקרחון לאנדרט.

הקרחון זורם לכיוון דרום-מזרח ונשפך אל מצר ברנספילד/ מצר אוסמר.

== היסטוריה ==
=== גילוי ומיפוי הקרחון ===

הקרחון מופה לראשונה על ידי סוקרים בולגריים, בשנת 2009.

=== מקור השם ===

הקרחון נקרא על שם הכפר רופיטה שבדרום-מערב בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

מבט על חופו הדרומי של האי סמית', מ[[מצר אוסמר]]

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=136745 קרחון רופיטה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=136745 קרחון רופיטה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.5241926197013,-63.00113683970461,15&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

רופיטה
רופיטה
לוקוט

לוקוט (בהונגרית: Lókút) הוא כפר במחוז וספרם שבמרכז הונגריה.
כמו יישובים רבים באירופה גם בלוקוט מספר התושבים נמצא בירידה. כך, בשנת 1990 היה מספר התושבים 619 ובשנת 2020 רק 434 תושבים.

הכפר הוא אחד היישובים הגבוהים ביותר בטרנסדנוביה ולכן האקלים שלו קריר יותר ורטוב יותר משאר יישובי מחוז וספרם. בחורף יורד בכפר יותר שלג משאר יישובי האזור וגם נשאר הרבה יותר זמן על האדמה.

בשנת 1984 אוחד הכפר עם העיר זירץ ובשנת 1993 קיבל בחזרה את עצמאותו ככפר נפרד.
==יהודי לוקוט==
בלוקוט חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|14
|1,727
|-
|1910
|4
|
|-
|1920
|13
|
|-
|1930
|5
|
|-
|1941
|9
|2,217
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
אדוארד הודג'ס ביילי

אדוארד הודג'ס ביילי (באנגלית: Edward Hodges Baily; 1788, בריסטול – 1867,הולוויי,לונדון) היה פסל אנגלי.
[[דיוקן עצמי במוזיאון ויקטוריה ואלברט.]]

ביילי התקבל בשנת 1809 כתלמיד של ג'ון פלקסמן באקדמיה המלכותית לאמנויות, בשנת 1911 קיבל מדליית זהב על מודל של הרקולס מחזיר את אלקסטיס לאדמטוס.

ביילי הפך בשנת 1842 לחבר בחברה המלכותית.

ביילי נפטר בשנת 1867 ונקבר בבית הקברות הייגייט.
 

==גלריה==
<gallery>
Admiral Horatio Nelson, Nelson's Column, Trafalgar Square, London.JPG|הוריישו נלסון בעמוד נלסון
Eve listening to Adam by Edward Hodges Baily-Victoria and Albert Museum.jpg|חוה מקשיבה לאדם במוזיאון ויקטוריה ואלברט
Bristol museum statue female.JPG|חוה במוזיאון לאמנות בבריסטול
Edward Hodges Baily-Prince Albert-Victoria and Albert Museum.jpg|אלברט, נסיך סקסה-קובורג-גותה במוזיאון ויקטוריה ואלברט
Robert Peel statue, Bury.jpg|סר רוברט פיל בבורי במנצ'סטר רבתי
Statue of Athena by Edward Hodges Baily, Athenaeum Club.jpg|אתנה בחזית בניין המועדון האתונאי בלונדון
</gallery>

==קישורים חיצוניים==

* 
* 

 

קטגוריה:פסלים אנגלים
קטגוריה:בריטים שנולדו במאה ה-18
קטגוריה:בריטים שנולדו ב-1788
קטגוריה:בריטים שנפטרו ב-1867
הנס פון האייק

הנס פון האייק (בגרמנית: Hans von Hayek; 19 בדצמבר 1869 – 17 בינואר 1940) היה צייר אימפרסיוניסטי גרמני יליד אוסטריה.<ref>Beolens, Bo; Watkins, Michael; Grayson, Michael (2011). The Eponym Dictionary of Reptiles. Baltimore: Johns Hopkins University Press. xiii + 296 pp.</ref>

== ביוגרפיה ==
בשנת 1891, לאחר תקופת לימודים קצרה באוניברסיטה לאמנויות יישומיות בווינה, עבר למינכן ונרשם לאקדמיה לאמנויות, שם למד אצל גבריאל פון האקל , וילהלם פון לינדנשמיט וקרל פון מאר. מאוחר יותר הוא פגש את צייר בעלי-החיים היינריך פון ציגל, שבסופו של דבר השפיע ביותר על סגנונו.<ref>Hayek, Hans von in: Thieme-Becker: Allgemeines Lexikon der Bildenden Künstler von der Antike bis zur Gegenwart. Vol. 18, E. A. Seemann, Leipzig 2008. </ref>

לאחר שעזב את מינכן הוא שהה ב זמן מה ובשנת 1900, התיישב במושבת האמנים בדכאו. שם הוא הקים בית ספר פרטי שהוקדש לציור באוויר הפתוח, אותו הפעיל עד 1915. ציירים בולטים רבים למדו בו, ביניהם הוגו האצלר , הרמן שטנר, אנה קליין ונורברטין ברסלרן-רוט. אחד מתלמידיו, קרל תימן, כתב בזכרונותיו כי החקלאים המקומיים התלוננו לעיתים קרובות על כך שהאומנים דורכים על הדשא ומשאירים צבעי שמן מאחור.

ההצלחה הכלכלית של בית ספרו אפשרה לו לערוך טיולים לימוד תכופים ברחבי אירופה. כחבר מועצת המנהלים של הזצסיון במינכן, הוא עזר בארגון תערוכת 1904 שלהם. הוא הציג גם עם Deutscher Künstlerbund ובשנת 1908 הפך לאזרח גרמני.

במהלך מלחמת העולם הראשונה עבד כצייר צבאי. לאחר המלחמה הוא נסע לטיולים ממושכים באינדונזיה וציילון. רבות מיצירותיו אבדו בשריפה שהרסה את גלאספלאסט במינכן בשנת 1931. אחרות אבדו שנים ספורות לאחר מותו כאשר הסטודיו שלו נפגע במהלך הפצצה בשנת 1945. עם זאת, יצירות רבות שרדו, בעיקר אלה בגמדלגאלרי דכאו ("Gemäldegalerie Dachau") שהוא סייע בהקמתה.

האייק מונצח בשמה המדעי של מין לטאה סומטרית, Bronchocela hayeki.

== גלריה ==
<gallery mode=packed heights=170>
File:Hans von Hayek - Pferde in der Schwemme - 450 - Österreichische Galerie Belvedere.jpg

File:Hans von Hayek Die Wahrsagerin 1892.jpg

File:Hayek-Fishermen.jpg

File:Hans von Hayek - Straßenmarkt auf Sumatra.jpg
File:Hans von Hayek Flusslandschaft auf Sumatra.jpg
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1869
קטגוריה:גרמנים שנפטרו ב-1940
מאט קרדונה

מת'יו ברט קרדונה (באנגלית: Matthew Brett Cardona; נולד ב-14 במרץ 1985) הידוע יותר בשם הבמה שלו, מאט קרדונה הוא מתאבק אמריקאי, המופיע בארגון ההיאבקות Impact Wrestling. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה זאק ריידר בין השנים 2005 ל-2020.

קרדונה ערך את הבכורה שלו כמתאבק מקצועי בשנת 2004, כשהצטוות לשורות קורט הוקינס בארגוני ההיאבקות העצמאיים. כעבור שנה, השניים הוחתמו על ידי ה-WWE, כשהם ערכו את הבכורה שלהם ברוסטר הראשי בשנת 2007. לאחר שהצמד התפרק בשנת 2009, הוא נדחק לשוליים והופיע בעיקר במותג ECW המשני בחשיבותו עד שנת 2010, כשבנקודה זו הוא בקושי היה חלק מתוכני הטלוויזיה של הארגון. שנה לאחר מכן, הוא השיק סדרת יוטיוב, שבה הוא הכריז על עצמו כאלוף האינטרנט של ה-WWE; היצירתיות שלו בשימוש במדיה חברתית סחפה את קהל המעריצים של ה-WWE במשך הזמן. במהלך עשור וחצי בארגון, הוא זכה פעם אחת באליפות הבין יבשתית ובאליפות ארצות הברית, בנוסף לשתי זכיות באליפות הזוגות של ה-WWE/Raw ביחד עם הוקינס.

==ביוגרפיה==

מת'יו קרדונה נולד ב-14 במרץ 1985 במריק, ניו יורק. בזמן שהיה תלמיד תיכון, הוא התגבר על סוג של סרטן, שהתחיל בכף רגלו והתפשט לריאותיו. כתוצאה מכך, הוא החמיץ שנת לימודים.

==חיים אישיים==

קרדונה מתגורר באורלנדו, פלורידה. בתחילת שנת 2017, הוא החל לצאת עם המתאבקת צ'לסי גרין וב-4 באפריל 2019, השניים התארסו.

==אליפויות והישגים==
אלוף הבין יבשתי]]

* הישגים בארגון ההיאבקות Deep South Wrestling – DSW
** אליפות הזוגות של DSW (פעמיים) <small> - עם בריאן מייג'ורס</small>

* הישגים בארגון ההיאבקות Game Changer Wrestling – GCW
** אליפות העולם של GCW (פעם אחת, נוכחי)

* הישגים בארגון ההיאבקות New York Wrestling Connection – NYWC
** אליפות הזוגות של NYWC (פעמיים) <small> - עם בריאן מאיירס</small>

* הישגים בארגון ההיאבקות Ohio Valley Wrestling – OVW
** אליפות הזוגות הדרומית של OVW (פעם אחת) <small> - עם בריאן מייג'ור</small>

* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-70 מתוך 500 המתאבקים הטובים ביותר לשנת 2012

* הישגים בארגון ההיאבקות World Wrestling Entertainment – WWE
** האליפות הבין יבשתית (פעם אחת)
** אליפות ארצות הברית (פעם אחת)
** אליפות הזוגות של ה-WWE/Raw (פעמיים) <small> - עם קורט הוקינס</small>
** אליפות האינטרנט של ה-WWE (פעם אחת)
** פרס הסלאמי (3 פעמים)
*** הקאצ'פרייז המעצבן ביותר (2010) <small> - Woo Woo Woo You Know It</small>
*** מהפך הסופרסטאר של השנה (2011)
*** הסופרסטאר המשווק של השנה (2011)

==קישורים חיצוניים==

* 

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:מתאבקי ה-AEW
קטגוריה:מתאבקי Impact Wrestling
קטגוריה:אמריקאים שנולדו ב-1985
תאגיד Ad Libitum (סרט)

תאגיד Ad Libitum (ברוסית: Корпорация Ad Libitum) הוא סרט מותחן פסיכולוגי רוסי משנת 2021 בבימויה של פולינה אולדנבורג שגם כתבה את התסריט וזהו סרט הביכורים שלה.
==תקציר עלילת הסרט==
תאגיד Ad Libitum הוא תאגיד כוחני שמסוגל למלא כל משאלה. הם מספקים אהבת אמת, חוויות ותחושות שאנשים שוכחים מהם, אלא שאם המפגש הראשון הוא מפגש היכרות חינמי, על המפגשים הבאים יש לשלם, וביוקר.
==שחקנים ודמויות==
* שאמיל חמאטוב - כתב חדשות טלוויזיה
* איגור פטרנקו - מנכ"ל התאגיד
* דאריה בלואוסובה
* יבגניה קרגדג'ה
* אנטון פיודורוב
* כריסטינה באבושקינה
* איוואן סטבונוב
* אלכסנדר אילין
* יגור ריבאקוב
* אולג מורוזוב
* אלכסנדר יבגנייביץ'
* קארן בדאלוב

==קישורים חיצוניים==

==הערות שוליים==

קטגוריה:סרטי 2021
קטגוריה:סרטים ברוסית
קטגוריה:סרטי מתח רוסיים
קטגוריה:סרטי מותחן פסיכולוגיים
קטגוריה:מוסקבה בקולנוע
תהליך הפיך (תרמודינמיקה)

בתרמודינמיקה, תהליך הפיך הוא תהליך שניתן להפוך את כיוון התרחשותו על מנת להחזיר את המערכת למצבה הראשוני, זאת באמצעות הכנסת שינויים אינפיניטסימליים בתכונה כלשהי של סביבת המערכת. במהלך התהליך ההפיך, המערכת נמצאת תמיד בשיווי משקל תרמודינמי עם הסביבה שלה. לאחר שהתהליך נהפך, הוא אינו מותיר כל שינוי במערכת או בסביבה שלה. מכיוון שהתרחשותו של תהליך הפיך אורכת זמן אינסופי, תהליכים בלתי הפיכים באופן מושלם אינם בגדר האפשר. עם זאת, במידה והמערכת שעוברת שינויים מגיבה אליהם מהר למדי בהשוואה למהירות שבה השינוי מופעל, הסטייה של התהליך מתהליך הפיך תהיה זניחה.

תהליכים תרמודינמיים יכולים להיעשות בשתי דרכים: באופן הפיך או בלתי הפיך. הפיכות פירושה שהתהליך מתרחש ברציפות ונמצא כל העת בשיווי משקל. למשל, במערכת המורכבת מגליל המכיל גז אידיאלי ובוכנה החופשית לנוע ימינה/שמאלה, הפיכות משמעותה שלחץ הגז בתוך הבוכנה שווה ללחץ החיצוני המופעל על הבוכנה בכל רגע נתון, והשינויים בלחץ הגז בגליל מספיקים לעקוב אחר השינויים האינפיניטסימליים בלחץ החיצוני המופעל על הבוכנה. ביצוע התהליך באופן בלתי הפיך פירושו הפחתת/הגדלת הלחץ של הגז באמצעות הכנסת שינויים סופיים (לא אינפיניטסימליים) בלחץ החיצוני המופעל; בדרך זו, המערכת אינה יכולה לעקוב במדויק אחר השינויים החיצוניים בלחץ, והבוכנה מגיבה בתנודתיות יתר.

מאפיין מרכזי של תהליכים הפיכים הוא מקסום העבודה המכנית שהמערכת מבצעת על הסביבה בהם: מכיוון שלחץ המערכת מצוי כל העת בשיווי משקל עם הלחץ החיצוני, העבודה שמבצעת המערכת שווה במדויק לשטח שמתחת לגרף התאורטי של הלחץ כפונקציה של הנפח בתהליך ההפיך; בתהליך בלתי הפיך לעומת זאת, העבודה שמבצעת המערכת קטנה יותר מהשטח מתחת לגרף, שכן הקפיצות הסופיות בלחץ גורמות למערכת לבצע עבודה השווה לשטח הכולל של סדרת מלבנים סופיים מתחת לגרף. כהמחשה של עיקרון זה, ניקח מקרה קיצוני של הפחתת הלחץ החיצוני: התפשטות חופשית או התפשטות כנגד ריק; במקרה זה הלחץ החיצוני המופעל יורד בבת אחת לאפס, והמערכת אינה מבצעת כלל עבודה על סביבתה. לעיקרון זה של עבודה מקסימלית בתהליכים הפיכים חשיבות מרכזית בניתוח הנצילות התאורטית של מנועי חום.

בתהליך הפיך, האנטרופיה הכוללת של היקום נותרת בעינה, ובתהליך בלתי הפיך לעומת זאת, האנטרופיה הכוללת שלו עולה.

== ראו גם ==
* מעגל קרנו
* משפט קרנו

==קישורים חיצוניים==

* 

קטגוריה:תרמודינמיקה